03/09/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN661A 2011/25

Resolución do 3 de agosto de 2012, da Xefatura Territorial da Consellería de Economía e Industria da Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que iso implica, a aprobación do proxecto de execución, do proxecto sectorial de incidencia supramunicipal e do estudo de impacto ambiental referidos ao proxecto do parque eólico XALO, nos concellos de Cerceda e Culleredo, na provincia da Coruña (expediente IN661A 2011/25). En cumprimento do disposto na Lei 54/1997, do 27 de novembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Decreto 442/1990, do 13 de setembro, de avaliación de impacto ambiental para Galicia; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro, de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada por Aldesa Energías Renovables de Galicia, S. L. para as instalacións que se describen a continuación: Solicitante: Aldesa Energías Renovables de Galicia, S. L. Domicilio social: Juan de la Cierva, 18-polígono industrial A Grela - 15008 A Coruña. Denominación do proxecto: parque eólico Xalo. Concellos afectados: Cerceda e Culleredo Potencia a instalar: 45 MW. Presuposto total: 52.241.031,86 €. Localización do emprazamento (área de afección): AEROXERADORES TORRE METEOROLÓXICA Características técnicas das instalacións • 10 aeroxeradores Gamesa G-128 de 4.500 kW de potencia nominal unitaria e 120 metros de altura do buxe. • 10 centros de transformación de 5.000 kVA de potencia nominal unitaria e relación de transformación 0,690/30 kV, Dyn11, instalados unitariamente no interior dá góndola de cada aeroxerador có correspondente aparellaxe de maniobra e protección. • Liñas eléctricas soterradas de 30 kV de tensión nominal en canalización entubada, normalmente baixo víal ou ben en terreo libre, para a evacuación de enerxía xerada e interconectando os centros de transformación 0,690/30 kV e a subestación transformadora 30/66 kV. • Subestación transformadora, equipada con transformador de 50/55 (ONAN/ONAF) MVA e relación de transformación 66/30 KV, celas de media tensión 30 KV, transformador de servicios auxiliares de 100 KVA e relación 30/0,400 KV, aparellaxe de medida, protección, telemando y control. • 1 torre meteorolóxica de celosía autosoportado de 120 m de altura. Obxecto da información pública: – A autorización administrativa, a aprobación do proxecto de execución e a declaración de utilidade pública das instalacións. Esta declaración de utilidade pública levará implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. – O estudo de impacto ambiental. – O proxecto sectorial de incidencia supramunicipal. Relación de propietarios, bens e dereitos afectados: A relación concreta e individualizada dos propietarios, bens e dereitos afectados figura no anexo que se insire con esta resolución. O que se fai público para coñecemento xeral e dos propietarios dos predios e demais titulares afectados que non chegaron a un acordo coa entidade solicitante, e que figuran na relación do anexo desta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na xefatura territorial da consellería de Economía e Industria da Coruña, sita no Edificio Administrativo Monelos, rúa Vicente Ferrer, n.º 2, 2.º andar, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación ou da notificación individual. Para idénticos efectos e no prazo de 30 días que comezará a contar a partir do día seguinte ao da última publicación deste anuncio, o estudio de impacto ambiental correspondente ás instalacións do Parque Eólico Xalo poderase examinar nesta xefatura territorial de Economía e Industria da Coruña, así como nos concellos de Cerceda e Culleredo e na xefatura territorial da consellería de Medio Ambiente, Territorio e Infraestruturas. Así mesmo poderase examinar o proxecto de execución e o proxecto sectorial de incidencia supramunicipal nos concellos de Cerceda e Culleredo e nas dependencias desta xefatura territorial da Consellería de Economía e Industria da Coruña. Unha vez finalizado o prazo, o expediente, xunto coas alegacións recibidas, achegarase á Dirección Xeral de Industria, Enerxía e Minas da Consellería de Economía e Industria. Esta publicación faise igualmente para os efectos do previsto no artigo 59.5 da Lei 30/1992, do 26 de novembro, de réxime xurídico das Administracións Públicas e do procedemento administrativo común, en relación cos interesados que sexan descoñecidos, ou cando se ignore o lugar ou o medio da notificación ou ben, se intentada a notificación, non se puidese realizar. As dilixencias relativas ao expediente entenderanse co Ministerio Fiscal nos supostos previstos no artigo 5 da Lei de 16 de decembro de 1954 de expropiación forzosa A Coruña, 3 de agosto de 2012. A xefa territorial Susana Vázquez Romero ANEXO RELACIÓN DE BIENES Y DERECHO AFECTADOS PARQUE EÓLICO XALO ANEXO AFECCIÓNS A PERMISOS DE INVESTIGACIÓN E CONCESIÓNS MINEIRAS